**КРИТЕРИИ ЗА ПОДБОР НА СПЕЦИАЛИЗАНТИ (ЛЕКАРИ, ЛЕКАРИ ПО ДЕНТАЛНА МЕДИЦИНА, МЕДИЦИНСКИ СЕСТРИ И АКУШЕРКИ), ЧИЕТО ОБУЧЕНИЕ МОЖЕ ДА БЪДЕ ФИНАНСИРАНО ПО ПРОЕКТ**

**BG05M9OP001-1.015-0001 „СПЕЦИАЛИЗАЦИЯ В ЗДРАВЕОПАЗВАНЕТО”**

Съгласно изискванията за кандидатстване по проект BG05M9OP001-1.015-0001 „Специализация в здравеопазването” специализантите, чието обучение за придобиване на специалност може да бъде финансирано по проекта, следва да отговарят на следните критерии:

1. Да притежават придобита професионална квалификация „лекар”, „лекар по дентална медицина“, „медицинска сестра“ или „акушерка“.
2. Отговарят на едно от следните условия:
   1. Имат сключен договор за обучение за придобиване на специалност в системата на здравеопазването **на място, финансирано от друг източник** по реда на отменената Наредба № 34 от 2006 г. за придобиване на специалност в системата на здравеопазването (отм., ДВ, бр. 7 от 2015 г.) по специалност, различна от специалностите Анестезиология и интензивно лечение, Обща и клинична патология, Педиатрия, Спешна медицина, Инфекциозни болести и Неонатология, за които Министерството на здравеопазването заплаща стойността на теоретичното и практическото обучение, **и**

към момента на кандидатстването по проекта да продължават обучението си на място, финансирано от друг източник при условията на отменената Наредба № 34 от 2006 г.,

**ИЛИ**

* 1. Имат сключен договор за обучение за придобиване на специалност в системата на здравеопазването **на място срещу заплащане** по реда на отменената Наредба № 34 от 2006 г. по специалност, различна от специалностите Анестезиология и интензивно лечение, Обща и клинична патология, Педиатрия, Спешна медицина, Инфекциозни болести и Неонатология, за които Министерството на здравеопазването заплаща стойността на теоретичното и практическото обучение, **и**

към момента на кандидатстването по проекта да продължават обучението си на място, финансирано от друг източник при условията на отменената Наредба № 34 от 2006 г. (на основание § 25 от Преходни и заключителни разпоредби към Наредбата за изменение и допълнение на Наредба № 1 от 2015 г. за придобиване на специалност в системата на здравеопазването (ДВ, бр. 58 от 2019 г.),

**ИЛИ**

* 1. Да се обучават за придобиване на специалност по реда на Наредба № 1 от 22.01.2015 г. за придобиване на специалност в системата на здравеопазването и:
     1. да са български граждани, граждани на държави – членки на Европейския съюз, на другите държави от Европейското икономическо пространство и на Швейцария или чужденци, които имат разрешено дългосрочно или постоянно пребиваване в Република България, лица с предоставен статут на бежанец, хуманитарен статут или с предоставено право на убежище и чужденци от българска народност, съответно да се обучават по реда за българските граждани;
     2. да не се обучават на места, финансирани от държавата въз основа на срочен трудов договор на длъжност за специализант (в този случай таксите за обучение се поемат от Министерството на здравеопазването, съответно не могат да бъдат заплащани по проекта, а специализантът получава трудово възнаграждение въз основа на срочния си трудов договор и съответно не може да получава стипендия по проекта, тъй като прекратяването на трудовия договор ще доведе до прекратяване на специализацията, а ползването на отпуск с продължителност повече от 1 месец ще доведе до прекъсване на специализацията).

**ВАЖНО:** Специализантите по Наредба № 1 от 2015 г., обучаващи се на места, за които държавата финансира **само** таксите за обучението, имат право да кандидатстват за получаване на **стипендия** по проекта, ако не получават доходи от трудови възнаграждения или от упражняване на икономическа дейност.

В подбора вземат участие специализанти, регистрирали се и подали в интернет сайта на проекта [www.specializanti-mh.info](http://www.specializanti-mh.info) коректно попълнено заявление за кандидатстване за финансиране по проект BG05M9OP001-1.015-0001 „Специализация в здравеопазването” по образеца, публикуван на интернет страницата на проекта и приложили посочените в него документи.